VENDIM
Nr. 115, datë 30.3.2023

MBI MIRATIMIN E NJË NDRYSHIMI NË “KODIN E RRJETIT TAP”
PROPOZUAR NGA TAP AG

Në zbatim të nenit 16 të ligjit nr. 43/2015, “Për sektorin e energjisë elektrike”, të ndryshuar; neneve 13, 15, pika 1, germa “a”, 16, pika 24, dhe nenit 108, të ligjit nr. 102/2015, “Për Sektorin e gazit natyror”, të ndryshuar; dispozitave të “Opinionit Përfundimtar të Përbashkët” të Rregullatorëve të Energjisë mbi Aplikimin e Përjashtimit të TAP AG, datë 6 qershor 2013, lëshuar nga autoritetet, sipas direktivës 2009/73/EC (Opinioni Përfundimtar i Përbashkët), të opinionit 1/2013 të Sekretariatit të Komunitetit të Energjisë, datë 14 maj 2013, si dhe të neneve 15 dhe 26 të Rregullores për Organizimin, Funksionimin dhe Procedurat e ERE-s, miratuar me vendimin e Bordit të Entit Rregullator të Energjisë (ERE) nr. 96, datë l7.6.2016; Bordi i ERE-s, pasi shqyrtoi relacionin e përgatitur nga Drejtoria e Gazit Natyror “Mbi miratimin e një ndryshimi në “Kodin e Rrjetit TAP”, i propozuar nga TAP AG më 13 mars 2023”,
konstatoi se:
 - TAP AG, me datë 1.9.2011, paraqiti në ERE, “Aplikimin e Përjashtimit për Gazsjellësin Trans Adriatik”, në përputhje me nenin 22 të direktivës së gazit 2003/55/EC.
[bookmark: _GoBack]- Në muajin qershor 2013, Ministria Italiane, Autoriteti Rregullator Grek (RAE) dhe ERE, morën vendimin për përjashtimin nga dispozitat e nenit 9, 32, Aksesi i Palëve të Treta (TPA) dhe nenet 41.6, 41.8, 41.10 (Tarifat e Rregulluara) të Direktivës së Gazit për Kapacitetin Fillestar prej 10 miliardë metrash kub në vit, sipas disa kushteve, duke përshtatur Opinionin Përfundimtar të Përbashkët (këtu dhe më poshtë “FJO”), një dokument i hartuar së bashku nga ARERA, ERE dhe RAE (këtu dhe më poshtë “Autoritetet”) dhe ndryshuar për t’u përputhur me vendimin e Komisionit (C(2013)2949 përfundimtar) datë 16 maj 2013, duke konsideruar: Për gjithë sa më sipër, Bordi i ERE-s: 
- Opinionin 1/2013 të Sekretariatit të Komunitetit të Energjisë, të datës 14 maj 2013;
- Direktivën 2009/73/EC të Parlamentit Evropian, të datës 13 korrik 2009;
- Direktivën e BE 2019/692 të Parlamentit Evropian dhe Këshillit, të datës 17 prill 2019;
- Rregulloren 715/2009/EC të Parlamentit Evropian dhe Këshillit, të datës 13 korrik 2009, i ndryshuar me vendimin e Komisionit Evropian, të datës 24 gusht 2012 (Rregullorja e CMP-së);
- Rregulloren e BE-së 312/2014 të Komisionit, të datës 26 mars 2014;
- Rregulloren e BE-së 2017/459 të Komisionit, të datës 16 mars 2017;
- Rregulloren e 2019/942/EC të Parlamentit Evropian dhe Këshillit, të datës 5 qershor 2019;
- Rregulloren e BE-së 2022/2576 të Këshillit, të datës 19 dhjetor 2022 (Rregullorja 2022/2576);
- Vendimin e Komisionit Evropian të datës 16 maj 2013, që përmban “Përjashtimin e TAP-it nga kërkesat për akses të palëve të treta, tarifa rregullimi dhe ndarja e pronësisë të përcaktuara në nenet 9, 32, 41(6), 41(8) dhe 41(10) të direktivës 2009/73/KE” (vendimi i komisionit të datës 16 maj 2013).
- Me shkresën e datës 13 mars 2023 (TAP: LT-TAP-NRA-00049), TAP AG u ka kërkuar autoriteteve miratimin e ndryshimeve të Kodit të Rrjetit TAP (TNC), siç përcaktohet te vendimi përfundimtar i tregtarëve/furnizuesve dhe shtojcave të tij, sipas pikave më poshtë:
- zbatimi i mekanizmit të sigurt “përdore ose humbe” i ditës në avancë;
- përditësim i procedurës së prokurimit të gazit;
- përditësim i procedurës së prokurimit të gazit të pa llogaritur (që nuk merret parasysh unaccounted-for gas).
- TAP AG po ashtu u dërgoi autoriteteve rregullatore analizën sipas nenit 14(7) të rregullores 2022/2576 mbi ndikimet e mundshme të përfshirjes së mekanizmit të përcaktuar në nenin 14 (paragrafët 1–6).
- Duke vlerësuar se, Kodi i propozuar i Rrjetit i TAP-it, përputhet me Opinionin Përfundimtar të Përbashkët (FJO), me rregulloret e BE-së, në përgjithësi ato në lidhje me Procedurat e Menaxhimit të Kapacitetit (CMP) dhe me nenin 14 të Rregullores së Këshillit 2022/2576 BE.
- Në TAP NC, ndër të tjera ka një angazhim nga kompania TAP AG (shtojca 5 e TNC-së) për të përditësuar dhe për të integruar TNC-në, sapo të ketë filluar aktiviteti tregtar, veçanërisht në pjesët që kërkojnë fitimin e përvojës operacionale.
- Shtojca 5 parashikon në pikën 1, se TAP AG duhet të përfshijë në TNC një mekanizëm afatshkurtër të zgjidhjes së kongjestionit mbi abonimin dhe mekanizmin e blerjes, përdorimit ose humbjes së ditës përpara (FDA UIOLI), në zbatim të neneve 2.2.2 ose 2.2.3 të aneksit I të rregullores së CMP. Referuar pikës 1 të shtojcës 5, një mekanizëm që parashikon kufizimin e së drejtës së riemërtimit për përdoruesit që përdorin pak kapacitetin që kanë:
- palët e interesuara: ata që mbajnë më shumë se 10% të kapacitetit në dispozicion në vitin e kaluar termik;
- periudha e monitorimit: periudha e barabartë me një vit, në të cilën gjendja e “ngjeshur kontraktuale”;
- mbingarkesë kontraktuale: e përcaktuar në mënyrë alternative.
- Autoritetet vlerësojnë se periudha e monitorimit për FDA UIOLI duhet të zvogëlohet me një muaj ose me pak për të qenë më efektive në zgjidhjen e kongjestioneve kontraktuale të mundshme që shfaqen në një periudhë afatshkurtër. Për sa kohë është e përfshirë rregullorja 2022/2576, zbatimi i nenit 14 (paragrafët 1–6) te sistemi i TAP-it nuk pritet që të ketë përfitime.
- Rregullorja 2022/2576 ka hyrë në fuqi më 30 dhjetor 2022 dhe ka një kohëzgjatje të përkohshme për një vit. Neni 14 zbatohet nga 31 marsi 2023, neni 14 u jep autoriteteve rregullatore kombëtare të drejtën për të vendosur zbatimin nga shoqëritë e transportit të njërit prej mekanizmave alternativë të renditura në nenin 14(7), duke përfshirë FDA UIOLI.
- Në lidhje me sa më sipër, derogimi, sipas nenit 14(7)(a) i rregullores 2022/2576 mund të aplikohet te pikat e interkoneksionit të TAP-it. Vlerësohet i nevojshëm miratimi i këtij ndryshimi në “Kodin e Rrjetit TAP” – propozuar nga TAP AG dhe bashkangjitur si aneksi B, ndërkohë që ky dokumenti i përbashkët është miratuar, gjithashtu, edhe nga rregullatorët e Italisë dhe Greqisë (ARERA dhe RAE).

VENDOSI:

1. Miratimin e një ndryshimi propozuar nga TAP AG, cilësuar si aneksi A, në “Kodin e Rrjetit TAP” dhe bashkangjitur ndryshimet të cilësuar si ankesa B (bashkëlidhur).
2. Versioni në gjuhën anglisht ka përparësi nga varianti në gjuhën shqipe në interpretim nga palët.
3. Drejtoria Juridike dhe Zgjidhjes së Mosmarrëveshjeve të njoftojë palët TAP AG, SRG dhe DESFA për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit, në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

